# Uned 112: Gwaith adeiladu a pheirianneg sifil

# Taflen waith 27: Concrid – gweithio’n ddiogel (tiwtor)

1. Concrit yw un o’r deunyddiau adeiladu a ddefnyddir amlaf. Dylai unrhyw un sy’n defnyddio concrid fod yn ymwybodol y gall fod yn risg iechyd a diogelwch posibl. Ymchwiliwch i’r risgiau o goncrid, naill ai drwy ddefnyddio’r adnoddau yn yr ystafell ddosbarth neu drwy ymchwilio ar-lein, a llenwch y tabl isod.

|  |  |
| --- | --- |
| Peryglon o goncrid | Sut mae cymryd gofal |
| Cyflyrau'r croen a'r llygaid  Gall cyswllt â choncrid achosi annifyrrwch i’r croen a’r llygaid, gan arwain at gyflyrau croen fel  llosgiadau sment, dermatitis sment a chroen sych neu annifyrrwch i’r llygaid.  Llosgiadau sment  Os daw concrid wedi’i gymysgu’n ffres i gysylltiad â’ch croen neu’ch llygaid, e.e. drwy syrthio i mewn i’ch esgidiau neu fenig, neu drwy sblasio, gall llosgiadau difrifol ar y croen neu’r llygaid ddigwydd.  Dermatitis  Gall dermatitis llidus neu ddesmatitis cyswllt ddeillio o gyfuniad o wlybaniaeth, cyrydedd cemegol a natur arw concrid. Gall dermatitis alergaidd ddigwydd pan fydd gweithredwyr yn sensitif i halwynau’r cromiwm mewn sment neu i rai ychwanegion eraill. | **Diogelu'r croen a'r llygaid**  Rhaid darparu Cyfarpar Diogelu Personol (PPE) i ddiogelu’r croen a’r llygaid.  Rhaid i gyfarpar diogelu personol gydymffurfio â safonau Prydeinig:  ■ Gogls  ■ Menig  ■ Llewys hir  ■ Trowsus hir  ■ Esgidiau diogelwch rwber  ■ Eli rhwystrol.  Dylid gwisgo dillad i nadu concrit ffres rhag dod i gyffyrddiad â’r croen, h.y. llewys dros fenig, coesau trowsus dros esgidiau.  **Cymorth cyntaf**  ■ Os bydd concrid yn mynd ar eich croen, dylid ei olchi gyda dŵr glân, oer yn syth.  ■ Dylid fflysio unrhyw goncrid o’r llygaid â dŵr oer a glân am o leiaf 15 munud.  Gofynnwch am gyngor meddygol os yw’r cosi poenus yn parhau. |