# Uned 112: Gwaith adeiladu a pheirianneg sifil

# Taflen waith 33: Concrid – caledu (tiwtor)

1. Darllenwch yr wybodaeth ganlynol a llenwi’r bylchau gan ddefnyddio’r geiriau ar waelod y dudalen.

**Caledu concrid**

Rhaid cael dŵr i galedu sment. Mae sychu, os caniateir iddo ddigwydd yn rhy gyflym, yn arwain at gryfder isel a chraciau posibl yn y concrid. Felly, i sicrhau bod concrid yn caledu’n iawn rhaid cadw’r lleithder yn y concrid am gyn hired â phosibl gan adael i’r concrid gyrraedd ei gryfder mwyaf yn ôl y dyluniad.

**Concrid gwyrdd**

Nid yw hyn yn cyfeirio at ei liw ond dyma’r term am goncrid newydd ei osod, dyma’r cyfnod rhwng y caledu cyntaf a chaledu terfynol y concrid.

**Dulliau o sicrhau bod concrid yn caledu’n iawn**

Er mwyn atal lleithder rhag anweddu a ffurfio craciau yn yr wyneb drwy hynny, rhaid i’r gwaith o galedu arwynebau llorweddol sy’n agored i’r haul neu wyntoedd sy’n sychu ddechrau cyn gynted ag y bo’r concrid wedi’i osod a’i orffen. Un ffordd o wneud hyn yw gosod grid ychydig uwchben arwyneb y concrid ac yna gosod gorchuddion plastig ar ben y grid hwn, gan gadw’r haul oddi ar yr wyneb. Dylid bod yn ofalus bod y gorchudd plastig wedi’i ddal i lawr a’i gadw yn dynn ar draws y grid neu gallai’r arwyneb gael ei farcio, yn enwedig os bydd glaw trwm yn disgyn ar y gorchudd.

Dull arall o galedu yw chwistrellu’r arwyneb â chyfansoddiad sy’n ffurfio pilen anhydraidd sy’n atal anweddu.

Mae rhai pilenni a chwistrellir yn cynnwys llifynnau a fydd yn effeithio ar liw’r concrid. Mae eraill yn cynnwys powdwr alwminiwm i adlewyrchu llawer o’r gwres o’r haul.

**caledu, caledu, dal, anweddu, gwres, newydd, lleithder**