# Uned 112: Gwaith adeiladu a pheirianneg sifil

# Taflen waith 13: Draenio – arferion gweithio diogel (tiwtor)

**Tasg 1**

Darllenwch yr wybodaeth yn ofalus a llenwch y bylchau gan ddefnyddio’r geiriau o waelod y dudalen.

Mae gwasanaethau o dan y ddaear ym mhob man, o dan ffyrdd, llwybrau troed a llawer o fannau agored.

Trin POB cebl fel pe bai’n FYW hyd yn oed os yw wedi’i ddifrodi.

Gwnewch yn siŵr bod gennych chi’r CYNLLUNIAU ar gyfer gwasanaethau o dan y ddaear lle rydych chi’n cloddio ac, yn bwysicach na hynny, gwnewch yn siŵr eich bod yn euDEALL. Gwnewch yn siŵr eich bod yn cadw golwg am arwyddion o offer trydanol yr ardal yr ydych yn gweithio ynddi. (Blychau ffôn, goleuadau stryd, ayb)

Defnyddio dyfais LEOLI i wirio lleoliad ceblau a phibellau. Marciwch leoliad y gwasanaethau tanddaearol gan ddefnyddio paent neu sialc sy’n gwrthsefyll dŵr. Agor tyllauTREIAL â llaw i gadarnhau lleoliad a DYFNDER ceblau.

Defnyddiwch ddyfais leoli, hyd yn oed wrth i chi gloddio, efallai eich bod wedi methu cebl. Peidiwch â defnyddio UNRHYW offer PŴER llaw i gloddio o fewn 500 mm i gebl trydan wedi’i farcio a dylid osgoi ei ddefnyddio o dan wyneb y ddaear. Peidiwch â dal eich gafael ar wasanaethau agored na sefyll arnynt er mwyn eich sefydlogi eich hun na thynnu eich hun allan o dwll. Peidiwch â chyffwrdd gwasanaethau sy’n dod i’r amlwg. Peidiwch â defnyddio brics, fflint, concrit na deunyddiau tebyg i ôl-lenwi twll, defnyddiwch ddeunyddiau mân e.e. tywod. Rhowch wybod am unrhyw ddifrod, hyd yn oed os yw’n ymddangos nad yw wedi cael unrhyw effaith ar y cebl.

**DEALL, TREIAL, PŴER**

**DYFNDER, LEOLI, CYNLLUNIAU, FYW**

**Tasg 2**

Ceir manylion isod am Ganllawiau’r NJUG ar gyfer lleoli cyfarpar tanddaearol.

Cysylltwch y lliw cywir a’r dyfnderau a argymhellir ar gyfer pob un o’r gwasanaethau.

|  |  |  |  |
| --- | --- | --- | --- |
| Gwasanaethau | | Lliw | Dyfnderau (mm) |
| 1 | Trydan | Du | 450 |
| 2 | Trydan ( Foltedd Uchel) | Coch | 450–600 |
| 3 | Goleuadau Stryd (Cymru a Lloegr) | Oren | 450 |
| 4 | Dŵr | Glas | 750–900 |
| 5 | Nwy | Melyn | 600 |
| 6 | Telegyfathrebu | Llwyd | 250–350 |
| 7 | Teledu cebl | Gwyrdd | 250–350 |

**Dyfnderau a dewisiadau lliw**

|  |  |  |
| --- | --- | --- |
| Lliwiau | | Dyfnderau (mm) |
| A | Gwyrdd | 250–350 |
| B | Oren | 600 |
| C | Melyn | 250–350 |
| D | Llwyd | 750–900 |
| E | Du | 450 |
| F | Glas | 450–600 |
| G | Coch | 450 |