# Uned 108: Gwaith adeiladu a pheirianneg sifil

# Taflen waith 17: Draenio – profi (tiwtor)

Dylid cynnal profion rhwng tyllau archwilio, siambrau archwilio neu unrhyw bwyntiau mynediad addas eraill, gan ddilyn y camau canlynol:

**Tasg 1**

Rhowch y dilyniant o weithrediadau yn y drefn gywir ar gyfer cynnal y prawf aer.

|  |  |
| --- | --- |
| Gweithgareddau draenio | Rhifo trefn y gweithgareddau |
| Cysylltwch fanomedr ag un o’r plygiau a dull o gyflenwi aer i blwg arall. | 2 |
| Addasu gwasgedd aer i 100mm neu 50mm fel sy’n briodol. | 4 |
| Caniatewch 5 munud ar gyfer sefydlogi tymheredd yr aer. | 3 |
| Ffitio plygiau i ben draw’r bibell a’r holl ganghennau cysylltiedig. | 1 |

Tybir bod y prawf yn dderbyniol os, heb ragor o bwmpio, nad yw pwysau’r dŵr yn disgyn mwy na 25mm mewn cyfnod o 5 munud ar gyfer medrydd dŵr 100mm neu fwy na 12mm ar gyfer medrydd dŵr 50mm.

**Tasg 2**

Y drefn ar gyfer cynnal y prawf dŵr. Rhowch y dilyniant o weithrediadau yn y drefn gywir.

Dylid profi’r draeniau hyd at wasgedd o 1.5m uwchben gwrthdro’r bibell ym mhen uchaf y bibell a dim mwy na 4m ar y pen isaf. Dylid cynnal profion rhwng tyllau archwilio, siambrau archwilio neu unrhyw bwyntiau mynediad addas eraill, gan ddilyn y camau canlynol:

|  |  |
| --- | --- |
| Gweithgareddau draenio | Rhifo trefn y gweithgareddau |
| Hefyd, gosodwch atalydd ym mhen uchaf y bibell ynghyd â phibell stand neu diwb hyblyg yn arwain o gynhwysydd sydd wedi’i gysylltu â’r plwg. | 2 |
| Ar ôl 2 awr mesur faint o ddŵr a gollwyd drwy nodi faint o ddŵr sydd ei angen i gynnal y pwysau yn yr offer dros gyfnod o 30 munud. | 6 |
| Llenwch y bibell â dŵr, gan wneud yn siŵr nad oes pocedi o aer ynddi. | 3 |
| Llenwch y bibell stand hyd at uchder o 1.5m uwchben gwrthdro’r bibell. | 4 |
| Gosod atalyddion ym mhen isaf y bibell i gau darn i ffwrdd ar gyfer profi. | 1 |
| Caniatáu i’r bibell sefyll am 2 awr i amsugno, gan ychwanegu yn ôl y gofyn. | 5 |

Ni ddylai cyfradd y dŵr a gollir fod yn fwy nag 1 litr yr awr y metr, mae hyn yn cyfateb i rediad o 0.05 litr y metr ar gyfer pibell 100mm os yw’r prawf yn foddhaol.