# Uned 112: Gwaith adeiladu a pheirianneg sifil

# Taflen waith 32: Gorffeniadau concrid (tiwtor)

Bydd gorffen y concrid yn dibynnu i raddau helaeth ar y sefyllfa ac ar ba ddefnydd a wneir o’r concrid. Er enghraifft, ni fyddai’n ddoeth rhoi gorffeniad sglein i ddreif, yn enwedig ar allt, gan y gallai hyn achosi problemau yn ystod tywydd rhew.

1. O’r disgrifiadau isod, enwch y math o orffeniad yn y gofod a ddarperir.

|  |  |
| --- | --- |
| Disgrifiad | Math o orffeniad |
| Bydd hyn yn rhoi gorffeniad caboledig i goncrid ac fe’i defnyddir pan fydd angen gorffeniad gwastad i dderbyn gorchudd llawr, fel teils thermoplastig neu garpedi o ansawdd uchel. Bydd yr amser i orffen y gwaith concrid gan ddefnyddio’r gorffeniad hwn yn dibynnu ar y gymysgedd, a yw’n cael ei osod dan do neu yn yr awyr agored, y tywydd ac ati.  Os yw’r gorffeniad hwn yn cael ei roi’n rhy fuan, bydd marciau’n cael eu gadael ar yr arwyneb sy’n cael eu galw’n *tramlines*. Fodd bynnag, os caiff ei adael yn rhy hwyr, bydd yn anodd iawn cael gorffeniad da. | Fflôt ddur / Llyfn |
| Mae’n cael ei ddefnyddio pan nad oes angen gorffeniad wedi’i gaboli. Bydd hyn yn creu arwyneb ychydig yn arw ond mae’n effeithiol iawn gan nad yw marciau’n cael eu gadael yn aml iawn ac nid oes unrhyw berygl o gael *tramlines*. Mae’r gorffeniad hwn fel arfer yn cael ei ddefnyddio ar eitemau fel trawstiau, plinthau bach, seiliau ac ati, neu fe’i defnyddir weithiau i rwbio. | Fflôt Bren / Blastig |
| Dyma’r gorffeniad a roddir fel arfer i arwynebau concrid sy’n debygol o gael traffig cerbydau trwm megis ffyrdd, dreifs ac ati. Bydd y weithred o dampio ysgafn yn gadael i linellau bach o goncrid sefyll yn agos at ei gilydd, gan roi gwell gafael pan fydd cerbydau’n brecio, yn enwedig yn ystod tywydd rhew. | Tampio |
| Mae hwn yn orffeniad poblogaidd a deniadol iawn, yn enwedig ar gyfer dreifs. Ar ôl gorffen y concritio, mae brwsh anystwyth yn cael ei dynnu’n ofalus iawn ar draws yr arwyneb, gan ofalu eich bod yn cadw’r llinellau mor syth â phosibl. | Brwsh |