# Uned 112: Gwaith adeiladu a pheirianneg sifil

# Taflen waith 10: Systemau draenio (tiwtor)

1. Astudiwch y disgrifiadau o systemau draenio a chysylltu’r wybodaeth â’r mathau canlynol:

**Ffos gerrig, system ar wahân yn rhannol, system gyfun, system ar wahân**

|  |  |
| --- | --- |
| **Math o system ddraenio.** | **Disgrifiad** |
| System ddraenio gyfun | Yn y system hon, mae un bibell fawr yn cymryd y dŵr wyneb, y gwastraff a’r dŵr budr. |
| System ar wahân | Yn y system hon, mae dwy set gwbl ar wahân o bibellau’n arwain at ddwy garthffos wahanol. Mae un yn cario’r dŵr budr o sinciau, baddonau, toiledau, bidets ac ati, ac mae’r llall yn cludo’r dŵr wyneb (neu ddŵr glaw) o bibellau glaw a mannau palmantog. |
| System ar wahân yn rhannol | Mae’r dull hwn yn gyfaddawd rhwng y system gyfun a’r system ar wahân. Mae un garthffos yn delio â gylïau iard a chymaint o ddŵr y to ag y bo modd. Mae’r llall yn mynd â’r dŵr budr a rhywfaint bach o’r dŵr glaw, yn ddelfrydol drwy gyli ym mhen uchaf y system, a fydd yn fflysio’r system yn ystod tywydd poeth. |
| Ffos gerrig | Gwaith cloddio mawr yw’r rhain wedi’u cloddio mewn tir hydraidd, wedi’u llenwi â cherrig o wahanol faint, o’r cerrig mawr ar y gwaelod, sy’n mynd yn llai’n raddol ger y top. Os nad oes draen dŵr wyneb ar gael, dim ond dŵr glaw y gellir ei ollwng i mewn i ffos gerrig. |