# Uned 112: Gwaith adeiladu a pheirianneg sifil

# Taflen waith 1: Cyfarpar diogelu personol (PPE) – llenwi’r bylchau (tiwtor)

Darllenwch yr wybodaeth yn ofalus a llenwch y bylchau gan ddefnyddio’r geiriau o waelod y dudalen.

**Beth yw PPE?**

Offer yw cyfarpar diogelu personol a fydd yn diogelu’r defnyddiwr rhag risgiau i iechyd neu ddiogelwch yn y gwaith. Gall gynnwys eitemau fel helmedau diogelwch, menig, cyfarpar diogelu’r llygaid, dillad llachar, esgidiau diogelwch a harneisiau diogelwch.

Nid yw'r Rheoliadau hyn yn ymdrin â chyfarpar diogelu'r clyw na chyfarpar diogelu’r system resbiradol a ddarperir ar gyfer y rhan fwyaf o sefyllfaoedd gwaith gan fod rheoliadau eraill mwy penodol sy'n berthnasol iddynt. Fodd bynnag, mae angen i’r eitemau hyn fod yn gydnaws ag unrhyw gyfarpar diogelu personol arall a ddarperir.

Nid yw helmedau beicio na helmedau damweiniau a wisgir gan weithwyr ar y ffyrdd yn dod o dan y Rheoliadau. Mae helmedau beic modur yn ofynnol yn ôl y gyfraith dan ddeddfwriaeth traffig ffyrdd.

Mae Deddf Cyflogaeth 1989 yn eithrio Siciaid sy’n gwisgo tyrban sy’n gweithio ar safleoedd adeiladu rhag gorfod gwisgo teclynnau diogelu’r pen.

**Beth sy’n ofynnol yn ôl Rheoliadau Cyfarpar Diogelu Personol?**

Dylid defnyddio PPE fel dewis olaf. Lle bynnag y ceir risgiau i iechyd a diogelwch nad oes modd eu rheoli’n ddigonol mewn ffyrdd eraill, mae Rheoliadau Cyfarpar Diogelu Personolyn y Gwaith 1992 yn mynnu bod cyfarpar diogelu personol yn cael ei ddarparu.

Mae’r Rheoliadau hefyd yn mynnu bod PPE yn:

* cael ei asesu’n briodol cyn ei ddefnyddio i wneud yn siŵr ei fod yn addas i’r diben
* cael ei gynnal a’i gadw a’i storio’n iawn
* y rhoir cyfarwyddiadausut i’w ddefnyddio’n ddiogel
* yn cael ei ddefnyddio’n iawn gan weithwyr.

**DIOGELU, CYFARWYDDIADAU, DAMWEINIAU,  
OLAF, OFFER, PERSONOL**